Ir-Regolament tal-Kummissjoni (KEE) Nru 440/91
tal-25 ta' Frar 1991
li jikkonċerna l-klassifikazzjoni ta' ċerti prodotti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffa u tal-istatistika u dwar it-Tariffa Doganali Komuni, kif l-aħħar emendat bir-Regolament (KEE) Nru 53/91 [2], u partikolarment l-Artikolu 9,
Billi sabiex tkun assigurata l-applikazzjoni uniformi tan-nomenklatura magħquda annessa ma' l-imsemmi Regolament, huwa meħtieġ li jiġu adottati miżuri dwar il-klassifikazzjoni ta' l-oġġetti referuti fl-Anness li jinsab ma' dan ir-Regolament;
Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli jgħoddu wkoll għal kull nomenklatura oħra li hija bbażata totalment jew parzjalment fuqha jew li jżidu subdiviżjonijiet addizzjonali magħha u li hija stabbilita b'dispożizzjonijiet speċifiċi tal-Komunità, fid-dawl tat-tħaddim tat-tariffa jew miżuri oħra dwar il-kummerċ ta' l-oġġetti;
Billi, permezz ta' l-imsemmja regoli ġenerali, l-oġġetti deskritti fil-kolonna 1 tat-tabella annessa ma dan ir-Regolament għandhom ikunu kklassifikati taħt il-Kodiċi NM xierqa kif indikati fil-kolonna 2, bis-saħħa tar-raġunijiet stabbiliti fil-kolonna 3;
Billi l-miżuri li hemm provvediment dwarhom f'dan ir- Regolament huma konformi ma' l-opinjoni tal-Kumitat tan-Nomenklaturi,
ADOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella anesssa huma issa klassifikati fin-nomenklatura magħquda taħt il-Kodici NM xierqa kif indikati fil-kolonna 2 ta' l-imsemmija tabella.
L-Artikolu 2
Dan ir-Regolament għandu jidħol fis-seħħ fil-21 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament gandu jorbo fl-intier tiegu u japplika direttament fl-Istati Membri kollha.
Magħmul fi Brussell, fil-25 ta' Frar 1991.